জানিব পৰা অনুসৰি উজান বজাৰৰ কুমাৰ ভাস্কৰ_নাট্যমন্দিৰত ২২ৰ পৰা ২৬ জানুৱাৰীলৈ দিনৰ ৰাতিপুৱা ১১ বজা, দুপৰীয়া ১ আৰু ৩বজা লগতে সন্ধিয়া ৫ আৰু ৭ বজাত প্রদর্শন কৰা হ'ব গৰু । ক্ৰেয়ন ট্ৰী প্ৰডাকচন বেনাৰত নিৰ্মিত 'গৰু' ৰ প্ৰযোজনা কৰিছে গীতা পাঠকে। হুচেইন মহম্মদ ছাহজাহানৰ একে নামৰ কাহিনীৰ আধাৰত নিৰ্মিত "গৰু" ৰ চিত্ৰনাট্য ৰচনা ছাহজাহানৰ, উদয় ভাস্কৰ পাটৰ আৰু হিমাংশু প্ৰসাদ দাসৰ। চিনেমাখনৰ চৰিত্ৰ ৰূপায়ণ কৰিছে ক্ৰমে বাহাৰুল ইছলাম, পাকিজা বেগম, প্ৰাঞ্জল শইকীয়া, সিদ্ধাৰ্থ মুখাৰ্জী, অৰুণ নাথ, কমল লোচন, লনিশ্ৰী দাস, চন্দন দাস, অসীম কৃষ্ণ বৰুৱা আৰু প্ৰণামী বৰাই।
